《寄同寮胡司封》
宋代·邓林

舜日尧天被八垠，顾余无地可容身。谗邪未许投豺虎，正直何缘信鬼神。

风烛心灰犹有泪，市交头白只如新。吟成不敢高声颂，千里缄封寄故人。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。